મળતી માહિતી મુજબ શહેરમાં મેટ્રો રેલ પ્રોજેકટની કામગીરી ચાલી રહી છે. આ પ્રોજેકટ હેઠળ ગોમતીપુર વિસ્તારમાં અંડરગ્રાઉન્ડ ટનલ બનાવાઇ રહી છે. જોકે આ કામગીરીના કારણે ટનલની ઉપરના ભાગમાં આવેલા સિલ્વર ફલેટની ગલીના મ્યુનિસિપલ સ્ટાફ કવાર્ટર્સ અસરગ્રસ્ત થયા હતાં. અગાઉ પણ જીવરાજ પાર્ક પાસેના મેટ્રો રેલના પિલ્લર પાસે મોટો ભૂવો પડતા સમગ્ર અમદાવાદમાં મેટ્રો રેલ માટે પણ ચકચાર મચી હતી. જોકે ગોમતીપુર વિસ્તારની ઘટના તંત્ર માટે લાલબત્તી સમાન બની છે.